               EUROPOS KOMISIJA
            Briuselis, 2018 10 04
            COM(2018) 669 final
            2018/0340(NLE)
            Pasiūlymas
            TARYBOS SPRENDIMAS
            dėl valstybių narių Europos plėtros fondui mokėtinų finansinių įnašų, įskaitant 2018 m. trečiąją įnašo dalį

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

                  Šis pasiūlymas susijęs su Tarybos sprendimo dėl valstybių narių Europos plėtros fondui (EPF) 2018 m. mokėtinos trečiosios finansinių įnašų dalies projektu.

                  11-ojo EPF ir kitų EPF (t. y. 8-ojo, 9-ojo ir 10-ojo EPF) vis dar naudojamos lėšos valdomos remiantis šiuo taisyklių rinkiniu, kurį sudaro:

                  – dabartinis Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimas (toliau – AKR ir ES partnerystės susitarimas) su paskutiniais pakeitimais
                     1
                  ,

                  Taryboje posėdžiavusių Europos Sąjungos valstybių narių vyriausybių atstovų vidaus susitarimas dėl Europos Sąjungos pagalbos finansavimo pagal 2014–2020 m. daugiametę finansinę programą vadovaujantis AKR ir ES partnerystės susitarimu ir dėl finansinės paramos skyrimo užjūrio šalims ir teritorijoms, kurioms taikoma Sutarties dėl Europos Sąjungos veikimo ketvirtoji dalis
                     2
                   (toliau – Vidaus susitarimas dėl 11-ojo EPF),

                  – Tarybos reglamentas (ES) 2015/323 dėl 11-ajam Europos plėtros fondui taikomo finansinio reglamento
                     3
                   (toliau – 11-ajam EPF taikomas finansinis reglamentas).

                  Į pirmiau minėtus dokumentus įtraukti valstybių narių daugiamečiai įsipareigojimai finansiškai remti EPF iždą. 11-ajam EPF taikomame finansiniame reglamente nustatyta, kad valstybės narės reguliariai moka įnašus į EPF iždą pagal iš anksto nustatytus finansinius įsipareigojimus. Reguliarūs įnašai mokami pagal techninius Tarybos sprendimus, kuriais įgyvendinami anksčiau priimti finansiniai įsipareigojimai.

                  Todėl kai kurios aiškinamojo memorandumo antraštės nėra taikomos tokiems kaip šis reguliariems kvietimams sumokėti įnašus.

               •Suderinamumas su toje pačioje politikos srityje galiojančiomis nuostatomis

                  Žr. 1 punktą Pasiūlymo pagrindimas ir tikslai

               •Suderinamumas su kitomis Sąjungos politikos sritimis

                  Žr. 1 punktą Pasiūlymo pagrindimas ir tikslai

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

                  Pagal Vidaus susitarimo
                     4
                   7 straipsnį valstybių narių įnašų į 11-ąjį EPF turi būti patvirtinamos Tarybos sprendimu, priimtu kvalifikuota balsų dauguma.

                  Pagal 11-ajam EPF taikomo finansinio reglamento 21 straipsnio 7 dalį atskirai nurodoma Komisijos valdoma suma ir Europos investicijų banko (EIB) valdoma suma.

                  Pagal EPF finansinio reglamento 52 straipsnį EIB atsiuntė Komisijai atnaujintas jos valdomų priemonių įsipareigojimų ir mokėjimų sąmatas.

                  jam EPF taikomo finansinio reglamento 22 straipsnio 1 dalyje nustatyta, kad kvietimuose sumokėti įnašus pirmiausia paeiliui panaudojamos ankstesniems EPF skirtos sumos. Komisija panaudojo visas ankstesnių EPF lėšas, todėl šiame pasiūlyme kvietimai sumokėti įnašus yra susiję su 11-ojo EPF lėšomis.

                  Pagal 11-ajam EPF taikomo finansinio reglamento 21 straipsnio 5 dalį sprendimą dėl šio pasiūlymo Taryba priima ne vėliau kaip per 21 kalendorinę dieną nuo tos dienos, kai Komisija pateikė pasiūlymą.

                  11-ajam EPF taikomo finansinio reglamento 23 straipsnio 1 dalyje nustatyta, kad valstybei narei nesumokėjus mokėtinos įnašo dalies iki nustatyto termino, jos bus pareikalauta sumokėti nesumokėtos sumos palūkanas. Nesumokėtos sumos palūkanos mokamos tame straipsnyje nustatyta tvarka.

               •Subsidiarumo principas (neišimtinės kompetencijos atveju)

                  Žr. 1 punktą Pasiūlymo pagrindimas ir tikslai

               •Proporcingumo principas

                  Žr. 1 punktą Pasiūlymo pagrindimas ir tikslai

               •Priemonės pasirinkimas

                  Žr. 1 punktą Pasiūlymo pagrindimas ir tikslai

               2018/0340 (NLE)

               Pasiūlymas

               TARYBOS SPRENDIMAS

               dėl valstybių narių Europos plėtros fondui mokėtinų finansinių įnašų, įskaitant 2018 m. trečiąją įnašo dalį

               EUROPOS SĄJUNGOS TARYBA,

               atsižvelgdama į Europos Sąjungos sutartį ir Sutartį dėl Europos Sąjungos veikimo,

               atsižvelgdama į Taryboje posėdžiavusių Europos Sąjungos valstybių narių vyriausybių atstovų vidaus susitarimą dėl Europos Sąjungos pagalbos finansavimo pagal 2014–2020 m. daugiametę finansinę programą vadovaujantis AKR ir ES partnerystės susitarimu ir dėl finansinės paramos skyrimo užjūrio šalims ir teritorijoms, kurioms taikoma Sutarties dėl Europos Sąjungos veikimo ketvirtoji dalis
                  5
                (toliau – Vidaus susitarimas), ypač į jo 7 straipsnio 2 dalį,

               atsižvelgdama į 2015 m. kovo 2 d. Tarybos reglamentą (ES) 2015/323 dėl 11-ajam Europos plėtros fondui taikomo finansinio reglamento (toliau – 11-ajam EPF taikomas finansinis reglamentas)
                  6
               , ypač į jo 21 straipsnio 5 dalį,

               atsižvelgdama į Europos Komisijos pasiūlymą,

               kadangi:

               (1)pagal 11-ajam EPF taikomo finansinio reglamento 21straipsnio 5 dalyje nustatytą tvarką Komisija iki 2018 m. spalio 10 d. pateikia pasiūlymą, kuriame nurodoma a) trečiosios 2018 m. įnašo dalies suma ir b) patikslinta metinė 2018 m. įnašo suma, jei suma neatitinka realių poreikių;

               (2)pagal 11-ajam EPF taikomo finansinio reglamento 52 straipsnį Europos investicijų bankas atsiuntė Komisijai atnaujintas jos valdomų priemonių įsipareigojimų ir mokėjimų sąmatas;

               (3)11-ajam EPF taikomo finansinio reglamento 22 straipsnio 1 dalyje nustatyta, kad kvietimuose sumokėti įnašus pirmiausia panaudojamos sumos, nustatytos ankstesniems EPF. Todėl lėšos pagal 11-ąjį EPF turėtų būti skirtos Europos Komisijai;

               (4)remdamasi Europos Komisijos pasiūlymu, 2018 m. liepos 9 d. Taryba priėmė Sprendimą (ES) 2018/965, kuriuo nustatė, kad valstybių narių Europos Komisijai ir Europos investicijų bankui mokėtina 2018 m. EPF metinė įnašo suma yra atitinkamai 4 250 000 000 EUR ir 250 000 000 EUR
                  7
               ,

               PRIĖMĖ ŠĮ SPRENDIMĄ:

               1 straipsnis

               Kiekvienos valstybės narės Europos Komisijai ir Europos investicijų bankui mokėtinos Europos plėtros fondo 2018 m. trečiosios įnašų dalys nustatytos šio sprendimo priede pateiktoje lentelėje.

               2 straipsnis

               Šis sprendimas skirtas valstybėms narėms.

               Priimta Briuselyje

                     Tarybos vardu

                     Pirmininkas

                     (1)

                        OL L 317, 2000 12 15, p. 3.

                     (2)

                        OL L 210, 2013 8 6, p. 1.

                     (3)

                        OL L 58, 2015 3 3, p. 17–38.

                     (4)

                        Taryboje posėdžiavusių Europos Sąjungos valstybių narių vyriausybių atstovų vidaus susitarimas dėl Europos Sąjungos pagalbos finansavimo pagal 2014–2020 m. daugiametę finansinę programą vadovaujantis AKR ir ES partnerystės susitarimu ir dėl finansinės paramos skyrimo užjūrio šalims ir teritorijoms, kurioms taikoma Sutarties dėl Europos Sąjungos veikimo ketvirtoji dalis.

                     (5)

                        OL L 210, 2013 8 6, p. 1.

                     (6)

                        OL L 58, 2015 3 3, p. 17–38.

                     (7)

                        OL L 172, 2018 11 19, p. 4-–5.

    ---documentbreak---

               EUROPOS KOMISIJA
            Briuselis, 2018 10 04
            COM(2018) 669 final
            PRIEDAS
            prie pasiūlymo
            dėl TARYBOS SPRENDIMO
            dėl valstybių narių Europos plėtros fondui mokėtinų finansinių įnašų, įskaitant 2018 m. trečiąją įnašo dalį

               PRIEDAS

                        VALSTYBĖS NARĖS

                        10-asis EPF %

                        11-asis EPF %

                        2018  m. trečioji įnašo dalis (EUR)

                        Iš viso

                        Komisija

                        EIB

                        11-asis EPF

                        10-asis EPF

                        BELGIJA

                        3,53

                        3,24927

                        29 243 430,00

                        0,00

                        29 243 430,00

                        BULGARIJA

                        0,14

                        0,21853

                        1 966 770,00

                        0,00

                        1 966 770,00

                        ČEKIJA

                        0,51

                        0,79745

                        7 177 050,00

                        0,00

                        7 177 050,00

                        DANIJA

                        2,00

                        1,98045

                        17 824 050,00

                        0,00

                        17 824 050,00

                        VOKIETIJA

                        20,50

                        20,57980

                        185 218 200,00

                        0,00

                        185 218 200,00

                        ESTIJA

                        0,05

                        0,08635

                        777 150,00

                        0,00

                        777 150,00

                        AIRIJA

                        0,91

                        0,94006

                        8 460 540,00

                        0,00

                        8 460 540,00

                        GRAIKIJA

                        1,47

                        1,50735

                        13 566 150,00

                        0,00

                        13 566 150,00

                        ISPANIJA

                        7,85

                        7,93248

                        71 392 320,00

                        0,00

                        71 392 320,00

                        PRANCŪZIJA

                        19,55

                        17,81269

                        160 314 210,00

                        0,00

                        160 314 210,00

                        KROATIJA

                        0,00

                        0,22518

                        2 026 620,00

                        0,00

                        2 026 620,00

                        ITALIJA

                        12,86

                        12,53009

                        112 770 810,00

                        0,00

                        112 770 810,00

                        KIPRAS

                        0,09

                        0,11162

                        1 004 580,00

                        0,00

                        1 004 580,00

                        LATVIJA

                        0,07

                        0,11612

                        1 045 080,00

                        0,00

                        1 045 080,00

                        LIETUVA

                        0,12

                        0,18077

                        1 626 930,00

                        0,00

                        1 626 930,00

                        LIUKSEMBURGAS

                        0,27

                        0,25509

                        2 295 810,00

                        0,00

                        2 295 810,00

                        VENGRIJA

                        0,55

                        0,61456

                        5 531 040,00

                        0,00

                        5 531 040,00

                        MALTA

                        0,03

                        0,03801

                        342 090,00

                        0,00

                        342 090,00

                        NYDERLANDAI

                        4,85

                        4,77678

                        42 991 020,00

                        0,00

                        42 991 020,00

                        AUSTRIJA

                        2,41

                        2,39757

                        21 578 130,00

                        0,00

                        21 578 130,00

                        LENKIJA

                        1,30

                        2,00734

                        18 066 060,00

                        0,00

                        18 066 060,00

                        PORTUGALIJA

                        1,15

                        1,19679

                        10 771 110,00

                        0,00

                        10 771 110,00

                        RUMUNIJA

                        0,37

                        0,71815

                        6 463 350,00

                        0,00

                        6 463 350,00

                        SLOVĖNIJA

                        0,18

                        0,22452

                        2 020 680,00

                        0,00

                        2 020 680,00

                        SLOVAKIJA

                        0,21

                        0,37616

                        3 385 440,00

                        0,00

                        3 385 440,00

                        SUOMIJA

                        1,47

                        1,50909

                        13 581 810,00

                        0,00

                        13 581 810,00

                        ŠVEDIJA

                        2,74

                        2,93911

                        26 451 990,00

                        0,00

                        26 451 990,00

                        JUNGTINĖ KARALYSTĖ

                        14,82

                        14,67862

                        132 107 580,00

                        0,00

                        132 107 580,00

                        IŠ VISO ES 28

                        100,00

                        100,00

                        900 000 000,00

                        0,00

                        900 000 000,00


               EUROPOS KOMISIJA
            Briuselis, 2018 10 12
            COM(2018) 682 final
            2018/0351(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi EEE jungtiniame komitete, dėl EEE susitarimo IX priedo (Finansinės paslaugos) dalinio pakeitimo(„Omnibus II“)
            (Tekstas svarbus EEE)

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

               EEE jungtinio komiteto sprendimo projektu (pridedamu prie siūlomo Tarybos sprendimo) siekiama iš dalies pakeisti EEE susitarimo IX priedą (Finansinės paslaugos), kad būtų įtraukta Direktyva 2014/51/ES dėl Europos priežiūros institucijos (Europos draudimo ir profesinių pensijų institucijos) ir Europos priežiūros institucijos (Europos vertybinių popierių ir rinkų institucijos) įgaliojimų
                  1
               .

               Pridedamos EEE jungtinio komiteto sprendimo projekto adaptacijos negali būti laikomos vien tik techninėmis adaptacijomis, kaip numatyta Tarybos reglamente Nr. 2894/94. Todėl Taryba nustato Sąjungos poziciją.

               •Suderinamumas su toje pačioje politikos srityje galiojančiomis nuostatomis

               Pridedamu EEE jungtinio komiteto sprendimo projektu išplečiamas esamos ES politikos taikymas EEE narėmis esančioms ELPA valstybėms (Norvegijai, Islandijai ir Lichtenšteinui).

               •Suderinamumas su kitomis Sąjungos politikos sritimis

               ES acquis taikymo išplėtimas EEE narėmis esančioms ELPA valstybėms jį įtraukiant į EEE susitarimą vykdomas laikantis šio susitarimo tikslų ir principų, kuriais siekiama sukurti dinamišką ir vientisą bendromis taisyklėmis ir vienodomis konkurencijos sąlygomis pagrįstą Europos ekonominę erdvę.

               2.TEISINIS PAGRINDAS, SUBSIDIARUMAS IR PROPORCINGUMAS

               •Teisinis pagrindas

               Į EEE susitarimą įtrauktini teisės aktai grindžiami Sutarties dėl Europos Sąjungos veikimo 50, 53, 62 ir 114 straipsniais.

               Tarybos reglamento (EB) Nr. 2894/94
                  2
                dėl EEE susitarimo įgyvendinimo tvarkos 1 straipsnio 3 dalyje nustatyta, kad Taryba, remdamasi Komisijos pasiūlymu, nustato poziciją, kurios Sąjungos vardu turi būti laikomasi dėl tokių sprendimų.

               EIVT su Komisijos tarnybomis teikia EEE jungtinio komiteto sprendimo projektą, kad Taryba jį priimtų kaip Sąjungos poziciją. EIVT tikisi galėsianti pateikti jį EEE jungtiniame komitete artimiausiu metu.

               •Subsidiarumas (neišimtinės kompetencijos atveju)

               Pasiūlymas atitinka subsidiarumo principą dėl toliau nurodytos priežasties.

               Šio pasiūlymo tikslo, t. y. užtikrinti vidaus rinkos vientisumą, valstybės narės negali deramai pasiekti, todėl dėl siūlomo veiksmo poveikio to tikslo būtų geriau siekti Sąjungos lygmeniu.

                  ES acquis įtraukimo į EEE susitarimą procesas vykdomas pagal 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos, kuriame patvirtinamas požiūris, kurio laikomasi.

               •Proporcingumas

                  Pagal proporcingumo principą šiuo pasiūlymu neviršijama to, kas būtina nurodytam tikslui pasiekti.

               •Priemonės pasirinkimas

               Pagal EEE susitarimo 98 straipsnį pasirinkta priemonė yra EEE jungtinio komiteto sprendimas. EEE jungtinis komitetas užtikrina veiksmingą EEE susitarimo įgyvendinimą ir veikimą. Todėl EEE susitarime numatytais atvejais jis priima sprendimus.

               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               Netaikoma

               4.POVEIKIS BIUDŽETUI

                  Dėl minėto teisės akto įtraukimo į EEE susitarimą poveikis biudžetui nenumatomas.

               5.KITI ELEMENTAI

               Netaikoma

               2018/0351 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi EEE jungtiniame komitete, dėl EEE susitarimo IX priedo (Finansinės paslaugos) dalinio pakeitimo

                  („Omnibus II“)

               (Tekstas svarbus EEE)

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 50, 53, 62 ir 114 straipsnius kartu su 218 straipsnio 9 dalimi,

               atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos
                  3
               , ypač į jo 1 straipsnio 3 dalį,

               atsižvelgdama į Europos Komisijos pasiūlymą,

               kadangi:

               (1)Europos ekonominės erdvės susitarimas
                  4
                (toliau – EEE susitarimas) įsigaliojo 1994 m. sausio 1 d.;

               (2)pagal EEE susitarimo 98 straipsnį EEE jungtinis komitetas gali nuspręsti iš dalies pakeisti, be kita ko, EEE susitarimo IX priedą, kuriame yra nuostatų dėl finansinių paslaugų;

               (3)į EEE susitarimą turi būti įtraukta Europos Parlamento ir Tarybos direktyva 2014/51/ES
                  5
               ;

               (4)todėl EEE susitarimo IX priedas turėtų būti atitinkamai iš dalies pakeistas;

               (5)todėl Sąjungos pozicija EEE jungtiniame komitete turėtų būti grindžiama pridedamu sprendimo projektu,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi EEE jungtiniame komitete, dėl siūlomo EEE susitarimo IX priedo (Finansinės paslaugos) dalinio pakeitimo grindžiama prie šio sprendimo pridėtu EEE jungtinio komiteto sprendimo projektu.

               2 straipsnis

               Šis sprendimas įsigalioja jo priėmimo dieną.

               Priimta Briuselyje

                     Tarybos vardu

                     Pirmininkas

                     (1)

                        2014 m. balandžio 16 d. Europos Parlamento ir Tarybos direktyva 2014/51/ES, kuria iš dalies keičiamos direktyvų 2003/71/EB ir 2009/138/EB bei reglamentų (EB) Nr. 1060/2009, (ES) Nr. 1094/2010 bei (ES) Nr. 1095/2010 nuostatos, kiek tai susiję su Europos priežiūros institucijos (Europos draudimo ir profesinių pensijų institucijos) ir Europos priežiūros institucijos (Europos vertybinių popierių ir rinkų institucijos) įgaliojimais, OL L 153, 2014 5 22, p. 1.

                     (2)

                        OL L 305, 1994 11 30, p. 6–8.

                     (3)

                        OL L 305, 1994 11 30, p. 6.

                     (4)

                        OL L 1, 1994 1 3, p. 3.

                     (5)

                        2014 m. balandžio 16 d. Europos Parlamento ir Tarybos direktyva 2014/51/ES, kuria iš dalies keičiamos direktyvų 2003/71/EB ir 2009/138/EB bei reglamentų (EB) Nr. 1060/2009, (ES) Nr. 1094/2010 bei (ES) Nr. 1095/2010 nuostatos, kiek tai susiję su Europos priežiūros institucijos (Europos draudimo ir profesinių pensijų institucijos) ir Europos priežiūros institucijos (Europos vertybinių popierių ir rinkų institucijos) įgaliojimais, OL L 153, 2014 5 22, p. 1.

    ---documentbreak---

               EUROPOS KOMISIJA
            Briuselis, 2018 10 12
            COM(2018) 682 final
            PRIEDAS
            prie
            pasiūlymo dėl Tarybos sprendimo
            dėl pozicijos, kurios Europos Sąjungos vardu turi būti laikomasi EEE jungtiniame komitete, dėl EEE susitarimo IX priedo (Finansinės paslaugos) dalinio pakeitimo(„Omnibus II“)

               PRIEDAS

                  EEE JUNGTINIO KOMITETO SPRENDIMAS
                  Nr.

               [data]

               kuriuo iš dalies keičiamas EEE susitarimo IX priedas (Finansinės paslaugos)

               EEE JUNGTINIS KOMITETAS,

               atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,

               kadangi:

               (1)į EEE susitarimą turi būti įtraukta 2014 m. balandžio 16 d. Europos Parlamento ir Tarybos direktyva 2014/51/ES, kuria iš dalies keičiamos direktyvų 2003/71/EB ir 2009/138/EB bei reglamentų (EB) Nr. 1060/2009, (ES) Nr. 1094/2010 bei (ES) Nr. 1095/2010 nuostatos, kiek tai susiję su Europos priežiūros institucijos (Europos draudimo ir profesinių pensijų institucijos) ir Europos priežiūros institucijos (Europos vertybinių popierių ir rinkų institucijos) įgaliojimais
                  1
               ;

               (2)todėl EEE susitarimo IX priedas turėtų būti atitinkamai iš dalies pakeistas,

               PRIĖMĖ ŠĮ SPRENDIMĄ:

               1 straipsnis

               EEE susitarimo IX priedas iš dalies keičiamas taip:

               1.1 punktas (Europos Parlamento ir Tarybos direktyva 2009/138/EB) iš dalies keičiamas taip:

               i)įterpiama ši įtrauka:

               „-32014 L 0051: 2014 m. balandžio 16 d. Europos Parlamento ir Tarybos direktyva 2014/51/ES (OL L 153, 2014 5 22, p. 1).“;

               ii)įterpiamos šios adaptacijos:

               „k)nuorodos direktyvoje į EDPPI įgaliojimus pagal Europos Parlamento ir Tarybos reglamento (ES) Nr. 1094/2010 18 ir 19 straipsnius šio priedo 31h punkte numatytais atvejais ir laikantis šio punkto suprantamos kaip nuorodos į ELPA priežiūros institucijos įgaliojimus ELPA valstybių atžvilgiu;

               l)52 straipsnio 3 dalyje ir 77f straipsnio 1 dalyje po žodžio „Tarybai“ įterpiami žodžiai „ELPA priežiūros institucijai, ELPA valstybių nuolatiniam komitetui“;

               m)65a straipsnyje po žodžio „EDPPI“ įterpiami žodžiai „arba tam tikrais atvejais ELPA priežiūros institucija“;

               n)70 straipsnyje nuorodos į „Europos centrinių bankų sistemos (ECBS) centrinius bankus“ ir „ECBS centrinius bankus“, be jų reikšmės direktyvoje, apima ir ELPA valstybių nacionalinius centrinius bankus;

                o)138 straipsnio 4 dalyje dėl ELPA valstybių žodis „EDPPI“ pakeičiamas žodžiais „ELPA priežiūros institucija“, o žodžiai „kurį paskelbia EDPPI“ pakeičiami žodžiais „kurį paskelbia ELPA priežiūros institucija, remdamasi EDPPI parengtais projektais“;

               p)Iš ELPA valstybių gauta informacija EDPPI nesikeičia pagal susitarimus dėl bendradarbiavimo, sudarytus su trečiąja šalimi ar jų institucijomis, kaip nurodyta 172straipsnio 4 dalies e punkte arba 260 straipsnio 5 dalies e punkte, be aiškaus ją pateikusių kompetentingų institucijų sutikimo, o atitinkamais atvejais ši informacija gali būti atskleidžiama tik tais tikslais, kuriems tos institucijos davė sutikimą;

               q)308b straipsnio 15 dalyje dėl ELPA valstybių žodžiai „2014 m. gegužės 23 d.“ pakeičiami žodžiais „EEE jungtinio komiteto sprendimo Nr. …/… [šio sprendimo] įsigaliojimo dieną“.“

               2.29b punktas (Europos Parlamento ir Tarybos direktyva 2003/71/EB), 31eb punktas (Europos Parlamento ir Tarybos reglamentas (EB) Nr. 1060/2009) ir 31i punktas (Europos Parlamento ir Tarybos reglamentas (ES) Nr. 1095/2010) papildomi šia įtrauka:

               „-32014 L 0051: 2014 m. balandžio 16 d. Europos Parlamento ir Tarybos direktyva 2014/51/ES (OL L 153, 2014 5 22, p. 1).“

               3.31h punktas (Europos Parlamento ir Tarybos reglamentas (ES) Nr. 1094/2010) papildomas taip:

               „su pakeitimais, padarytais:

               -32014 L 0051: 2014 m. balandžio 16 d. Europos Parlamento ir Tarybos direktyva 2014/51/ES (OL L 153, 2014 5 22, p. 1).“

               2 straipsnis

               Europos Sąjungos oficialiojo leidinio EEE priede skelbtinas Direktyvos 2014/51/ES tekstas islandų ir norvegų kalbomis yra autentiškas.

               3 straipsnis

               Šis sprendimas įsigalioja […], jei pateikti visi pranešimai pagal EEE susitarimo 103 straipsnio 1 dalį*.

                  24 straipsnis

               Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

               Priimta Briuselyje

                     EEE jungtinio komiteto vardu

                     Pirmininkas

                     EEE jungtinio komiteto
                     sekretoriai

                     (1)

                        OL L 153, 2014 5 22, p. 1.

                     (2)
                  *
                        [Konstitucinių reikalavimų nenurodyta.] [Konstituciniai reikalavimai nurodyti.]


               EUROPOS KOMISIJA
            Briuselis, 2018 10 31
            COM(2018) 731 final
            2018/0379(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi trisdešimt aštuntajame Europos laukinės gamtos ir gamtinės aplinkos apsaugos konvencijos nuolatinio komiteto susitikime, dėl tos konvencijos II ir III priedėlių pakeitimų

               AIŠKINAMASIS MEMORANDUMAS

               1.Pasiūlymo dalykas

               Šis pasiūlymas teikiamas dėl sprendimo, kuriuo nustatoma pozicija, kurios Sąjungos vardu turi būti laikomasi trisdešimt aštuntajame Europos laukinės gamtos ir gamtinės aplinkos apsaugos konvencijos nuolatinio komiteto metiniame susitikime, vyksiančiame 2018 m. lapkričio 27–30 d. Strasbūre, Prancūzijoje, dėl numatomo priimti Nuolatinio komiteto sprendimo dėl Konvencijos II ir III priedėlių dviejų pakeitimų.

               2.Pasiūlymo aplinkybės

               2.1.Migruojančių laukinių gyvūnų rūšių išsaugojimo konvencija

               1979 m. Europos laukinės gamtos ir gamtinės aplinkos apsaugos konvencija (Berno konvencija) (toliau – Susitarimas) siekiama užtikrinti Europos laukinės floros ir faunos ir jų gamtinės aplinkos apsaugą, ypač kai joms apsaugoti būtinas kelių valstybių bendradarbiavimas. Tai tarpvyriausybinė sutartis, sudaryta globojant Europos Tarybai. Susitarimas įsigaliojo 1982 m. birželio 1 d. Nuo 1982 m. rugsėjo 1 d. Europos bendrija yra Susitarimo susitariančioji šalis
                  1
               . Šiuo metu yra 51 Susitarimo susitariančioji šalis, įskaitant visas ES valstybes nares.

               2.2.Nuolatinis komitetas

               Nuolatinis komitetas – Konvencijos sprendimų priėmimo organas, kuriam suteikti įgaliojimai vertinti rūšių apsaugos būklę ir prireikus persvarstyti jų įrašymą į Konvencijos priedėlius. Jo funkcijos nurodytos Susitarimo 13–15 straipsniuose. Komitetas renkasi ne rečiau kaip kas dvejus metus arba jei dauguma susitariančiųjų šalių to reikalauja. Tapo įprasta Nuolatiniam komitetui susirinkti kasmet.

               Sąjungos pozicija dėl priedėlių pakeitimų nustatoma Tarybos sprendimu, remiantis Komisijos pasiūlymu.

               2.3.Numatomas Nuolatinio komiteto aktas

               2018 m. lapkričio 27–30 d. trisdešimt aštuntajame Susitarimo nuolatinio komiteto metiniame susitikime Strasbūre, Prancūzijoje, ketinama priimti sprendimą dėl Susitarimo II ir III priedėlių dviejų pakeitimų (toliau – numatomas aktas).

               Pagal Susitarimo 17 straipsnį priedėlių pakeitimas priimamas dviejų trečdalių susitariančiųjų šalių balsų dauguma. Jis visoms šalims įsigalioja praėjus trims mėnesiams po Nuolatinio komiteto pritarimo, išskyrus atvejus, kai trečdalis susitariančiųjų šalių pateikė prieštaravimus. Visi pakeitimai įsigalioja toms susitariančiosioms šalims, kurios nepateikė prieštaravimų.

               Numatomo akto tikslas yra iš dalies pakeisti Susitarimo II ir III priedėlius, kaip nustatyta Susitarimo 17 straipsnyje.

               3.Pozicija, kurios turi būti laikomasi Sąjungos vardu

               Siūlomi du toliau nurodyti Susitarimo priedėlių pakeitimai.

               1) Šveicarija pasiūlė sumažinti vilkų (Canis lupus) apsaugos lygį ir perkelti šią rūšį iš II priedėlio („Griežtai saugomos faunos rūšys“) į III priedėlį („Globojamos faunos rūšys“ – galimas reglamentavimas).

               Šveicarija grindžia pasiūlymą tuo, kad nuo tada, kai įsigaliojo Konvencija, vilkų skaičius Europoje gerokai išaugo, todėl jiems nebereikia griežtos apsaugos. Šis pakeitimas leistų valdyti ir kontroliuoti vilkus (taip pat ir medžiojant) nedarant išimčių pagal Konvencijos 9 straipsnį. Taigi mažesnis apsaugos lygis būtų taikomas visoms Konvencijos šalių teritorijoje esančioms vilkų populiacijoms, neatsižvelgiant į jų apsaugos būklę ir jų populiacijų tendencijas. Iš tiesų, pagal Šveicarijos pasiūlymą vilkų populiacijų apsaugos statusas visoje Europoje būtų sumažintas iki šio mažiausio bendro vardiklio, o tai neatitiktų vilkų dabartinio teisinės apsaugos statuso pagal Buveinių direktyvą.

               Remiantis neseniai atliktu tyrimu
                  2
               , iš devynių daugiausia tarpvalstybinių vilkų populiacijų Sąjungoje ir kaimyninėse šalyse tik trys kelia nedidelį susirūpinimą, o šešios yra pažeidžiamos arba joms gresia išnykimas. IUCN raudonosios knygos įvertinime vakarų ir centrinių Alpių populiacija Šveicarijoje laikoma pažeidžiama.

               Pripažįstama, kad atsikūrus vilkų skaičiui ir paplitimo arealui kyla žmonių ir vilkų sugyvenimo problemų, tačiau dabartinis Šveicarijos pasiūlymas sumažinti vilkų apsaugos statusą visoje Europoje nėra pagrįstas moksliniu ir apsaugos požiūriu.

               Bet koks pasiūlymas pakeisti vilkų teisinės apsaugos statusą Europoje turėtų būti pagrįstas išsamiu jo poveikio vilkų apsaugos būklei visoje Europoje įvertinimu. Iš turimos informacijos matyti, kad daugumoje ES valstybių narių, ypač tose, kur ši rūšis griežtai saugoma, jos apsaugos būklė vis dar nepalanki.

               Be to, 2019 m. ES valstybės narės pateiks naujausias vilkų apsaugos būklės ataskaitas, kaip reikalaujama pagal Buveinių direktyvos 17 straipsnį. Todėl, kol bus gauta tokia informacija, Sąjunga turėtų atidėti pozicijos dėl šio pakeitimo pasiūlymo priėmimą.

               2) Norvegija pateikė pasiūlymą iš II priedėlio („Griežtai saugomos faunos rūšys“) į III priedėlį („Globojamos faunos rūšys“ – galimas reglamentavimas) perkelti baltaskruostes bernikles (Branta leucopsis).  Šis pasiūlymas grindžiamas tuo, kad bendras baltaskruosčių berniklių populiacijos dydis nuo 1980 iki 2010 m. padidėjo daugiau kaip dešimčia kartų (nuo 110 000 iki 1 319 000), be kita ko, dėl to, kad intensyvinant žemės ūkį labai padaugėjo maisto. Todėl rūšiai jos paplitimo areale griežtos apsaugos nebereikia.

               Šis pasiūlymas neatitinka baltaskruosčių berniklių dabartinio teisinės apsaugos statuso pagal Paukščių direktyvą, nes rūšis neįtraukta į jos II priedą (medžiojamos rūšys). Rūšis yra įtraukta į Paukščių direktyvos I priedą (t. y. turi būti steigiamos specialios apsaugos teritorijos).

               Pagal Susitarimą dėl Afrikos ir Eurazijos migruojančių vandens paukščių išsaugojimo (angl. AEWA) rengiamas baltaskruostėms berniklėms skirto Vienos rūšies valdymo plano, kuriuo siekiama spręsti itin spartaus populiacijos didėjimo klausimą, visų pirma dėl to šios rūšies keliamas problemas (žemės ūkiui daromos žalos ir su aviacijos sauga susijusių pavojų), projektas. Plane bus sukurta sistema, padėsianti rūšies paplitimo valstybėms priimti sprendimus dėl išimčių taikymo ir, be kita ko, atlikti reguliarų išimčių suminio poveikio vertinimą ir populiacijos būklės ir žemės ūkiui daromos žalos arba su aviacijos sauga susijusių pavojų pokyčių stebėseną. Planas sudarys palankias sąlygas rūšies paplitimo valstybėms dalytis informacija ir galbūt koordinuoti su išimtimis susijusias priemones, siekiant padidinti jų veiksmingumą ir išvengti nenumatyto poveikio paukščių migracijos keliui.  Šis planas turi būti priimtas 2018 m. gruodžio mėn. vyksiančiame septintajame Susitarimo šalių susitikime.

               Sąjunga turėtų pritarti Norvegijos pakeitimo pasiūlymui spręsti itin spartaus šios rūšies populiacijos didėjimo klausimą, visų pirma dėl to šios rūšies keliamas problemas (žemės ūkiui daromos žalos ir su aviacijos sauga susijusių pavojų), kad Konvencijos šalys, kurios nepriklauso ES, galėtų taikyti populiacijos valdymo priemones, įskaitant, jei reikia, šios rūšies paukščių medžioklę. Vis dėlto, kadangi šiuo metu nenumatyta arba neįmanoma iš dalies pakeisti Paukščių direktyvos priedų per tokį trumpą laikotarpį, kurio reikalaujama pagal Konvenciją (90 dienų), Sąjunga turės nurodyti, kad kol kas ji taikys griežtesnes apsaugos priemones, kaip numatyta Konvencijos 12 straipsnyje.

               Todėl būtina, kad Taryba priimtų sprendimą, kuriuo nustatomos pozicijos, kurių Sąjungos vardu reikia laikytis trisdešimt aštuntajame Nuolatinio komiteto susitikime, dėl siūlomų pakeitimų.

               Nuolatinio komiteto numatomo sprendimo dalykas yra susijęs su išimtinės ES išorės kompetencijos sritimi pagal SESV 3 straipsnio 2 dalį, nes jis priklauso sričiai, kuriai jau iš esmės taikomos bendros vidaus taisyklės (t. y. Buveinių ir Paukščių direktyvos).

               4.Teisinis pagrindas

               4.1.Procedūrinis teisinis pagrindas

               4.1.1.Principai

               Sutarties dėl Europos Sąjungos veikimo (SESV) 218 straipsnio 9 dalyje numatyti sprendimai, kuriais „nustatomos pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.

               Sąvoka „teisinę galią turintys aktai“ apima aktus, turinčius teisinę galią pagal aptariamą organą reglamentuojančias tarptautinės teisės normas. Ji taip pat apima priemones, kurios nėra privalomos pagal tarptautinę teisę, tačiau „gali stipriai paveikti Sąjungos teisės akto leidėjo priimamų teisės aktų [...] turinį“
                  3
               .

               4.1.2.Taikymas aptariamuoju atveju

               Nuolatinis komitetas – Susitarimu įsteigtas organas.

               Aktas, kurį Nuolatinis komitetas raginamas priimti, yra teisinę galią turintis aktas. Vadovaujantis Susitarimo 6 straipsniu, numatomas aktas bus privalomas pagal tarptautinę teisę. Numatomu aktu Susitarimo institucinė struktūra nepapildoma ir nekeičiama.

               Todėl siūlomo sprendimo procedūrinis teisinis pagrindas yra SESV 218 straipsnio 9 dalis.

               4.2.Materialinis teisinis pagrindas

               4.2.1.Principai

               Sprendimo pagal SESV 218 straipsnio 9 dalį materialinis teisinis pagrindas pirmiausia priklauso nuo numatomo akto, dėl kurio Sąjungos vardu nustatoma pozicija, tikslo ir turinio. Jeigu numatomu aktu siekiama dviejų tikslų arba jį sudaro dvi dalys ir jeigu vieną iš tų tikslų ar dalių galima laikyti pagrindiniu tikslu arba pagrindine dalimi, o kita dalis ar kiti tikslai yra tik papildomi, sprendimas pagal SESV 218 straipsnio 9 dalį turi būti grindžiamas tik vienu materialiniu teisiniu pagrindu – tuo, kurio reikalauja pagrindinis ar svarbesnis tikslas arba dalis.

               4.2.2.Taikymas aptariamuoju atveju

               Pagrindinis numatomo akto tikslas ir turinys yra susiję su aplinka.

               Todėl siūlomo sprendimo materialinis teisinis pagrindas yra 192 straipsnio 1 dalis.

               4.3.Išvada

               Siūlomo sprendimo teisinis pagrindas turėtų būti SESV 192 straipsnio 1 dalis kartu su 218 straipsnio 9 dalimi.

               5.Siūlomo akto skelbimas

               Nuolatinio komiteto aktu bus iš dalies pakeisti Susitarimo II ir III priedėliai, todėl tikslinga priimtą aktą paskelbti Europos Sąjungos oficialiajame leidinyje.

               2018/0379 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi trisdešimt aštuntajame Europos laukinės gamtos ir gamtinės aplinkos apsaugos konvencijos nuolatinio komiteto susitikime, dėl tos konvencijos II ir III priedėlių pakeitimų

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 192 straipsnio 1 dalį kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               (1)Sąjunga Europos laukinės gamtos ir gamtinės aplinkos apsaugos konvenciją (Berno konvenciją) (toliau – Susitarimas) sudarė Tarybos sprendimu 82/72/EEB
                  4
                ir ji įsigaliojo 1982 m. rugsėjo 1 d.;

               (2)pagal Susitarimo 17 straipsnį Nuolatinis komitetas gali priimti sprendimą iš dalies pakeisti Susitarimo priedėlius;

               (3)2018 m. lapkričio 27–30 d. vyksiančiame trisdešimt aštuntajame susitikime Nuolatinis komitetas ketina priimti sprendimą dėl Susitarimo II ir III priedėlių pakeitimų;

               (4)tikslinga nustatyti poziciją, kurios Nuolatiniame komitete turi būti laikomasi Sąjungos vardu, kadangi sprendimas Sąjungai bus privalomas;

               (5)Norvegija pateikė pasiūlymą iš II priedėlio „Griežtai saugomos faunos rūšys“ į III priedėlį „Globojamos faunos rūšys“ perkelti baltaskruostes bernikles (Branta leucopsis);

               (6)naujausia turima mokslinė informacija apie baltaskruosčių berniklių populiacijų dydį, pasiskirstymą ir joms kylančias grėsmes rodo, kad bendra rūšies populiacija nuo praeito amžiaus devintojo dešimtmečio iki 2010 m. padidėjo daugiau kaip 10 kartų ir jos apsaugos būklė dabar yra stabili;

               (7)Sąjunga turėtų pritarti šiam pasiūlymui, kad būtų sprendžiama itin spartaus šios rūšies populiacijos didėjimo jos paplitimo areale problema. Tačiau pasiūlymas neatitinka dabartinio baltaskruosčių berniklių apsaugos statuso pagal 2009 m. lapkričio 30 d. Europos Parlamento ir Tarybos direktyvą 2009/147 dėl laukinių paukščių apsaugos. Kadangi šiuo metu nenumatyta arba neįmanoma iš dalies pakeisti šios direktyvos priedų per tokį trumpą laikotarpį, kurio reikalaujama pagal Konvenciją (90 dienų), Sąjunga kol kas taikys griežtesnes apsaugos priemones, kaip numatyta Susitarimo 12 straipsnyje;

               (8)Šveicarija pateikė pasiūlymą iš II priedėlio „Griežtai saugomos faunos rūšys“ į III priedėlį „Globojamos faunos rūšys“ perkelti vilkus (Canis lupus);

               (9)vilkų populiacijų apsaugos statuso sumažinimas iki mažiausio bendro vardiklio nėra pagrįstas moksliniu ir apsaugos požiūriu. Iš naujausios turimos informacijos apie Europos vilkų populiacijų dydį, pasiskirstymą ir joms kylančias grėsmes matyti, kad iš devynių daugiausia tarpvalstybinių vilkų populiacijų Sąjungoje ir kaimyninėse šalyse tik trys kelia nedidelį susirūpinimą, o šešios yra pažeidžiamos arba joms gresia išnykimas. IUCN raudonosios knygos įvertinime vakarų ir centrinių Alpių populiacija Šveicarijoje laikoma pažeidžiama;

               (10)naujausios informacijos apie vilkų apsaugos būklę Sąjungoje bus gauta 2019 m., gavus ataskaitas pagal Buveinių direktyvos 17 straipsnį. Todėl, kol tokios informacijos bus gauta, Sąjunga turėtų stengtis Nuolatiniame komitete atidėti balsavimą dėl Šveicarijos pasiūlymo,

               (11)

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi trisdešimt aštuntajame Europos laukinės gamtos ir gamtinės aplinkos apsaugos konvencijos nuolatinio komiteto susitikime, yra tokia:

               ·pritarti pasiūlymui iš II priedėlio „Griežtai saugomos faunos rūšys“ į III priedėlį „Globojamos faunos rūšys“ perkelti baltaskruostes bernikles (Branta leucopsis).  Sąjunga šiai rūšiai kol kas taikys griežtesnes apsaugos priemones, kaip numatyta Susitarimo 12 straipsnyje;

               ·stengtis gauti kitų Konvencijos susitariančiųjų šalių pritarimą atidėti balsavimą dėl pasiūlymo iš II priedėlio „Griežtai saugomos faunos rūšys“ į III priedėlį „Globojamos faunos rūšys“ perkelti vilkus (Canis lupus), kol bus gauta naujausios informacijos apie vilkų apsaugos būklę Sąjungoje.

               2 straipsnis

               Šis sprendimas skirtas Komisijai.

               Priimta Briuselyje

                     Tarybos vardu

                     Pirmininkas

                     (1)

                        1981 m. gruodžio 3 d. Tarybos sprendimas 82/72/EEB dėl Europos laukinės gamtos ir gamtinės aplinkos apsaugos konvencijos sudarymo (OL L 38, 1982 2 10, p. 1).

                     (2)

                        http://www.europarl.europa.eu/cmsdata/152040/AGRI%20NEWS%20Issue10_2018_29%20August.pdf

                     (3)

                        2014 m. spalio 7 d. Teisingumo Teismo sprendimo Vokietija prieš Tarybą, C-399/12, ECLI:EU:C:2014:2258, 61–64 punktai.

                     (4)

                        OL L 38, 1982 2 10, p. 1.